Agama Adat Iban dalam Politiesme • Adat belaki bebini nitihka agama Adat Iban
Tusun ke-57 NITIHKA agama Adat Iban, lebih-lebih agi jeman dulu kelia, charatauka jalai bansa Iban tau jadi melaki-bini ukai semina siti aja. Bisiti rami, bisi ga enda, lalu nitihka peneka ati kedua-dua piak induenggau lelaki. Taja pia, sekali ke rami tauka enda, enti orang jadideka jadi melaki – bini, seduai nya enda tau enda beterang ngagaiTuai Rumah enggau apai indai seduai. Umur maya tau bebini,belaki enda tentu temu nitihka peneka, nadai tentu betatak, entilelaki udah disebut berangkat bujang, indu berangkat dara. JALAI MELAKI BINI Sekeda ari chara tauka jalai orang tau jadi belaki-bebini iya nyabaka tu: (i) Melah Pinang. Adat melah pinang enda tau enda disempulangenggau piring ading sereta rami. Tu mih pemadu pemesaipengawa dalam adat belaki- bebini. (ii) Anjung lelaki. Enti lelaki dianjung ngagai rumah indu, kurangari pengerami melah pinang, lalu jalai iya pan lain mega.Kekadang sida datai bebala mayuh mai orang rumah bukai. Tajapia, suah mega semina beraban empat lima iku aja orang tinganjung lelaki, nitihka pengelantang pemisi enggau peneka atidiri empu. (iii) Lelaki nama kediri ngagai bilik indu ari atur apai indai. Chara tu nadai pengerami, tang semina beterang ngagai TuaiRumah aja. Enti bisi belanja tauka senang lantang, tau gangempuruka orang serumah nya aja, enti nadai tentu belanja tauenda. (iv) Lelaki nama kediri ngagai bilik indu ari atur enggau pengeranati iya empu, lalu nadai penerang ari apai indai iya. Chara tu,nadai pengerami kelimpah ari beterang ngagai Tuai Rumah entiapai indai indu tauka lelaki sama nadai tagang. Enti apai indaiseduai bisi tagang nya tau pulai ke penanggul. (v) Indu nama kediri ngagai bilik lelaki tubuh puang. Enti lelakienggau apai indai iya nerima, lalu apai indai indu mega nadaitagang, pengawa nya semina beterang ngagai Tuai Rumah, laluseduai tau jadi melaki bini. Enti apai indai seduai bisi tagang,tentu tau ke penanggul sebarang maya. (vi) Indu nuntung ke kandung tauka ngambu. Enti kandung apindipansut tauka apin dibunuh genselan manuk tauka babi induenda tau dianjung ngagai rumah lelaki.Enti manuk udah mati kena enselan kandung, nya baru taunganjung indu ngagai lelaki. PENGAWA MELAH PINANG Nya mih, sekeda jalai bansa Iban tau bebini belaki. Ngenapengawa Melah Pinang nya endang pemadu manah ari semua.Kelimpah ari nya, bisi ga orang ti kelalu keran keran deka jadimelaki bini enggau pangan diri lalu ngujungka seduai betaban raritau mega ngujungka seduai begulai melaki-bini diau senanglantang semanjai umur. Pia mega mayuh mega orang ke datai bapengawa Melah Pinang rami besai tau mega sarak, teberarakrumah tangga. NANYA INDU Pengawa nanya indu, bepun ari mayuh macham penumbuh.Nitihka adat Iban sekeda ari penumbuh nanya indu bepun ari induti sigi rinduka lelaki nya. Pengerindu seduai bebungai sepengudah seduai ti betemu lalu berandau maya indu digayaplelaki nya. Maya lelaki ti ngayap indu nya, lelaki ukai seminaberandau enggau indu ti dikerinduka iya nya, tang lelaki nyamega bepeluang berandau enggau apai indai indu nya. Nitihkaadat selama, apai indai indu minta lelaki nya mai apai indai iyadatai nanya anak iya, enti iya amat-amat deka jadi enggau anakindu iya nya. SABUNG SERETA RANDAU Siti agi penumbuh pengawa nanya indu iya nya bepun ari sabungsereta randau apai indai ari kedua-dua piak lelaki enggau indu.Kekadang pengawa ti baka tu mega bepun ari sabung tauka tkukaban belayan sida ti bukai, ukai semina apai indai aja. Udah timansau randau ari kedua-dua piak lelaki enggau indu, sida pannganjung pesan madahka maya hari deka datai nanya indu. Sebengkah agi penumbuh nanya indu iya nya bepun arijaku ti disebut ngerambang sengapa. Reti nya indu enggau apaiindai iya bedau temu setuju tauka enda, laban nadai kalabesabung jaku dulu. Lelaki pan nadai ga kala ngayap indu kedeka ditanya nya. Apin nurun nanya indu, apai indai lelakingempuruka kaban belayan sereta sida serumah, madahkapengawa diri empu ti deka nanya indu. Enti kaban belayan nadaipenanggul nya baru iya nimpuh hari nurun. Sebedau nurun,pesan mega deka dianjung ngagai apai indai indu ti deka ditanyasida nya, awakka sida sedia sereta ngadang ke penatai sida. Penyampau tubuh orang nanya indu tentu nadai betatak, tangjarang-jarang ga kurang ari lima sepuluh iku, lalu jarang megalebih ari lima puluh dua puluh iku. Dulu kelia nadai tentu beleman nanya bini, tang maya haridiatu nyau nitihka pemisi utai. bebaika ai bisa: arak, tuak, bir,kopi, kueh enggau ti bukai. Enti tanya nya ukai ngerambang semua utai ke dibai sida ke nanya dibai tama ngagai bilik indulebuh sida datai. Tang bisi ga dipeda orang ke nanyangerambang; semua utai ke dibai sida dilalaika sebelah tanahtauka engkah sebelah bilik orang bukai dulu. PULAI MALAM Enti enda mujur, jaku enda diterima, utai ke dibai sida endadibantaika dia, tang bai pulai. Bisi mega orang ke enda bulihnanya bini pulai malam nya, enti rumah sida enda tentu bangatjauh. Sida tentu enda nyamai asai, laban maluka diri enda bulih.Lebuh bala sida ke nanya bini tu tadi datai ba ruai indu ti dekaditanya, sida dilaluka baka ke enggau temuai mega, Udah badumakai lemai, dia apai indai indu lalu ngangauka orang sidaserumah nya. Sida ke indu pan dipinta pansut ari bilik ke ruai,ningaka randau sida ke tuai-tuai. Udah semua orang sampal duduk, nya baru apai indai indubejaku nanyaka pejalai sida ke datai. Enti apai indai indu nyaenda tentu nemu bejaku, iya tau ngasuh orang ke landik bejakungarika iya. Enti bisi nemu, maya nya mih selalu bisi jaku besilupdalam leka main kena orang betundi-bebuti maya nanya indu.Enti apai indai indu nerima jaku tanya sereta setuju semua utai tidisebut sida ke nanya indu nya, nya baru seduai ngasuh dua tigaiku indu ari sepiak lelaki nanya indu empu ba bilik iya empu. Kebuah pia, laban apai indai lelaki deka ninga ari mulut, indu keditanya sida nya empu. Enti indu nyaut setuju, pejalai sida kenanya indu nya dikira mujur. Nya baru pengawa sida dipenyadilemai nya. Leboh maya nya mega, sida mega mutuska sapaseduai ke jadi melaki bini nya ti nguaika pangan. Udah putus jaku,apai indai lelaki ke nanya lalu ninggalka tanda baka: tinchin, duittauka reta tengkira ti bukai ke tanda pengamat semua jaku seduaike jadi melaki bini nya. Berengkah ari maya nya mega, indu keudah ditanya nya enda tau digayap orang bukai agi. Iya dikira udah belaki tauka bisi tunang. Udah nya, baru mutuska timpuhhari alai melah pinang. Enti sama lantang utai pan bela bisi sediamagang, timpuh digaga tumu agi agi, kira chukup hari maya tuakudah mansau, kira-kira dua tiga minggu udah nya. Taja pia, orangti jadi bebini suah agi maya nulan mansang. Jarang mega orangmilih maya bulan kelelang; iya nya Bula Empat tauka Bulan Lima,kenu ku orang tuai kelia. Udah tawas hari, badu makai pagi, bala sida ke nanya indupan pulai magang enggau ati gaga laban sida mujur sereta bulihindu ke bini anak sida. Lebuh datai di rumah diri empu, orangmayuh pan ngulu sida nanya ke penunga pejalai sida. Sida keempu anak ti ditanyaka sida indu enggau ati gaga nusi semua ritasida lalu mega madahka timpuh ngagai orang mayuh maya tinurun ngambi indu awakka semua ngadang ngeringka pengeraminya. Kaban belayan sida ari rumah panjai bukai ti jauh agi pansemua dipadah tauka kirumka temuku tali tauka pesan. Semuarumah panjai ti kena padah endang udah dikeaumka orang lebuhmalam ke nanya indu nya. BEGAGA PENGANAN Rumah ke semak rumah indu dipadahka sida apai indai indu, lalusama enggau nganti pengabang. Semua rumah panjai kedipadahka lelaki sama enggau bala pengabang kena ambahkaorang empu rumah ke pun pengawa nya. Empat lima hari apin kenurun orang ke indu betutukka tepung lalu begaga penganan,sarang semut ke dibai sida ngambi indu ila. Rumah indu nyaanang disebut agi laban endang pun, ukai semina sida ke empukereja aja, tang semua sida serumah patut beri bantu, lebih agienti pengawa besai lalu orang mayuh dipadahka ngulu pengeraminya. (Alli Majang 1972) Bansa Iban ti udah megai agama Kristian, bisi chara sida empungatur adat jadi melai bini nitihkka ajar gerija sida empu. Nenaundang-undang Perintah Menua Sarawak / Malaysia nyasebengkah ari jalai ke baru maya hari diatu. Enti orang ke salahnadai utai kena betimbang, sida tau kena tinggang ukum jil nitihkaundang-undang sivil. Nya mih, naka ulih mih kita Iban ngetankalalu nagang adat pemali beleman / jadi melaki- bini ti salah serak/ peturun, laban pemali tu ukai semina ditagang ba agama AdatIban aja tang endang ditagang semua pengarap / agama di dunyatu. Reti nya beleman tauka jadi mali melaki- -bini mega endangditagang Petara / Bunsu Petara ba mensia dunya. (Betampung ba Tusun Ke-58) Nya mih atur / adat jadi mali nitihka pengarap / agama Adat Iban.Terima kasih ke gambar ti dikirumka kita ngagai aku ke gunadalam Sada Sarawak tu. Engka nyema bala pemacha bisi utaitanya, tujuka ngagai whatsApp tu: 013 8325146. Oleh Henry Usup Umbar 
See author's posts
